Stafett 2: Meterpetimeter
Hva er en meter?
Her øver vi fysisk på å forstå hvor langt ett sekund er per meter i ulik fart, beskrevet i kilometer per time. I stafetten er målet er å komme lengst ved å forstå fart best.
Beskrivelse av Meterpetimeter-stafett
Start med å bestemme lengde fra start til mål (pass på å ha plass nok slik at du kan prøve ulike fartsgrenser). 
1. Velg en Meterpetimeterperson, og lag eller skriv ut fartsskilt og lim på tykt papir eller papp. Hvis ikke, kan Meterpetimeter også rope ut, eller si farten.
2. Alle som konkurrerer, står på startstreken foran Meterpetimeter.
3. Meterpetimeter holder et skilt opp eller sier for eksempel (også mulig å velge andre fartsgrenser):
1. 30 km/t
2. 50 km/t
3. 80 km/t
Deltakerne skritter opp hvor langt ett sekund er i de ulike fartsgrensene, og stopper der. Den som er Meterpetimeter, sjekker hvem som er nærmest. Ved f.eks. 30 km/t, må deltakeren skritte mellom 8,33 - 11 meter frem for å bli godkjent. De andre må tilbake til startstreken.
 "Meterpetimeteren" fortsetter, og velger for eksempel mellom 30 km/t, 50 km/t eller 80 km/t. Den som kommer først forbi målstreken vinner, og blir neste Meterpetimeter!
Hvor langt skal man gå? Antall meter ett sekund tilsvarer i de ulike fartsgrensene:
· 30 km/t, skal de gå minst 8,33 meter 
· 50 km/t, er det minst 14 meter (13,89m)
· 80 km/t, skal de gå minst 22,3 meter
Se forklaring for utregning av kilometer i timen til meter per sekund i plusstegn nedenfor, og lag andre fartsgrenser for å utvide stafetten. 
Hvor mange meter er 80, 50 og 30 km/t i sekundet?
80 km/t i ett sekund? 80 km = 80 000 meter
80 000 meter : 3600 sekunder (3600 sekunder i en time) = 22,22 m/s
50 km/t i ett sekund? 50 km = 50 000 meter
50 000 meter: 3600 sekunder = 13,89 m/s
30 km/t i ett sekund? 30 km = 30 000 meter
30 000 meter: 3600 sekunder = 8,33 m/s

